Waata: Bible for 1 John, 2 John, 3 John, Jude

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

1 John

Chapter 1

¹Tah malsuni dursah jirtu, tah nutih d'egenyeh, tah nutih ila tenani d'egere , tah nutih ilaale, amaleh harka kenani k'amne, tah Dubih jireenah. ²Amaleh jireena barachisani, amaleh nutileni hah d'egereh, amaleh kawih itaane,amale jireena mume hik'amne isaanti waadina ,tah malsuni Aaba k'au tah nuh barachisane.³Tah nutih d'egereh amaleh degenye, suuleh isaantih waadine, suniini aka tokocha jachaaneh, amaleh Aabah ni wilini wutih jachaane , amaleh Gurbah isah Yeesuh Kristoh wiliini. ⁴Amaleh nuuleni wunih tana isaantih bareesineh suniini gamada kenken k'itah.⁵Ishiintuni oduh nutih gara Isaatih d'egenye amale isaanti odeesina. Waak'a ini ibsah amaleh isa kesa duk'ana dik'iyoh leni hinjirtuh. ⁶Wah nutih isa wuliini njirah yenu amoh duk'ana kesa yaanu, d'ara dubana amaleh tah dugah himid'aasinuh. ⁷Amoh wah nutih ibsa kesa yaanu , akuma iniini ibsa kesa jiru, nutih aka tokochi jachaana amaleh d'iiga Gurba isah Yeesuh ah, namseh t'uut'umah nuh arah d'ik'eh.⁸Wah nutih namseh hik'amnuh yenu, ufa sosomna, amaleh d'ugah nuh kesa hinjirituh. ⁹Wah nutih namseh teena ufa gaabineh iniini abdih yoh d'ugah k'awa, tah iniini namseh teena nutih lik'imsa amaleh hameena keena nuh arah d'ika.¹⁰ Wah nuh takah namseh himid'aasini yenu, d'arah isa tochina, amaleh dubih isah nuh kesa hinjirtuh.

Chapter 2

¹Ajooleh tintih ch'arak'oh, wah kaani isaanini bareesa suniini namseh himid'aasinah. Amoh yoh anamah namse mid'afaateh waamatuh k'amnah Gurbah Waak'ah ah Yeesuh Kristoh abah d'ugah. ²Iniileh ni wilk'apsiisu namse teena, yoh namse teena k'ofaamuh, amoh namse d'uniah t'uut'umah. ³Amaleh tanaafih, habaraneh aki nutiini isa beenyuh, wah nutiini seera isah k'awanuh.⁴Isa kah dubateh, ''Hah isa barad'eh'' yed'u, amoh seera isa hink'awaane iniini d'ara, amaleh d'ugah isa kesa hinjirtuh. ⁵Amoh iniini kah dubih isa k'auh, d'ugumah fed'ih Waak'a akumadaah k'itooche. Tanaafih himbeenyeh aka isa kesa jira. ⁶Abah aniini wiliini jira yed'e isah maalteh aki Yeesuh Kristoh ideemu akumsuni iniinileh ideemuh.⁷Jaaloni, seerah hareesa isaanti hinbareesu, suniifi seera dura kah d'egengedah kah isaani dura kabdani amaleh seera deenged'ah suni dubih isani d'egeechani suni. ⁸D'ewiah seera hareesa isaanini bareesa, dubih dugah kah Kristoh kesa jirtuh amaleh isaaleh kesa jirtuh, malyenani d'ukaatih had'awarteh amoh ibsa d'ugah baiyah ebisiteh.⁹Kah ani ebisah kesa jiru yed'u amoh iniinileh ebeleesa isa hinfeene, d'ukaani kesa jira teemtaleh. ¹⁰Kah ebeleesa isah fed'uh ibsah kesa taah amaleh hamtuh isa kesa hinjirtu. ¹¹Amoh kah ebeleesa isaantih d'alanu, d'ukaani kesa jira, amaleh d'ukani kesa ideemah yoh gara iniini ideemuleh himbeek'uh malyenani dukaantih hah ila isah balasiteh.¹²Isani bareesa, ajooleh d'id'ikoh malyenani namse teesani hah isani lik'imsani aki mak'ah Kristoh atiini. Isani bareesa, isaani aabah fah, malyenani isani isa bechaanih mala dursah. Isani bareesa isa ajooleh makala malyenani hadasatani abah hameena. ¹³Wah kane isani bareesah, ajooleh d'id'ikoh, malyenani isani Abah beechanuh. ¹⁴Isani bareesa isani abah faah malyenani habaratanih isa kah wogah durah. Isani bareesa isani makala, malyenani d'end'eecha kabdani, amaleh dubih Waak'a isani kesa jjirtih, isani abah hameena d'asaatani.¹⁵D'uniah hinfed'inah yoh wunih d'uniah kesa jirtu. Anamah wah iniini d'uniah fed'eh Aabah isa kesa hinjirtuh. ¹⁶Amaleh wunih t'uut'umah tah d'uniah kesa jirtuh, yoh k'ajeelah naafa atih k'ajeelah ila atih yoh k'ook'a faayah gara Aabah ati hind'umneh amoh d'uniah kesah d'upteh. ¹⁷Akumsuleh d'uniah hind'awartih k'ajeelah ishiatini wiliini, amoh kah fed'i Waak'a mid'aasuh duridurih taa.¹⁸Ajooleh ch'aarakoh, wogah tunih tah mumeh atih. Suniifih aki isah d'egeechani kah dega Kristoh hinfeene hind'uptih, amaleh tentah dega Kristoh hinfeene hah dupteh, suniifi himbeenyah aka ishiini wogah muumeh ah. ¹⁹Hah nuh lakisani, amoh kah gara keena timuh. Silaateh wah isah keena itateh wulumaani tetenyah. Amoh mala isaani kasa yaani, tanaani hah nuh d'ergesiteh aka isaani keenamuh.²⁰Amoh isaani baiyah d'ad'a isah isaani d'iwaani kah K'uk'uuloh ani suni, amaleh isani t'uut'umah hinb'echanih d'ugah suni. ²¹Ana isaatini hinbareesine, malyenani d'ugah suni himbeechanu, malyenani isani himbeechani amaleh malyenani faalk'ah aki t'uut'umah d'ugah suh kesa hinjirtuh.²²Onini kah faalk'ah isa kah Yeesuh Kristoh ah yed'u muh? Abah nkuni dega Kristoh hinfeene, suniifi iniini Aabah d'ide amaleh Gurbaleh. ²³Anamah t'uut'umah kah Gurbah d'ide Aabah hink'au, kah Gurbah beek'uh nama suni Aabah leh hink'awah.²⁴Isani luukah, tah isani mala dursah d'egechani suh wah isani kesa jiraatuh. Odoh oduh isani d'egechane suh mala durah isani kesa jirtu, isaaleh Gurbah kesa jirtani amaleh Aabah leh kesa jirtaanih. ²⁵Amaleh tunih d'aamsa iniini nutih d'ame. Jireeni duriduri atih. ²⁶Wah kana isanini bareesa aka dega dendeeche isa durbuh isani arah gorsituh.²⁷Amaleh isaaleh, d'ad'a isani d'akabdani suni isani kesa jira. Suniifi bareesisa anamah d'iwiah hinbarbaadanuh amoh aka d'ad'a isa isani barisiisu oduh wah t'uut'umah amaleh d'ugumah falk'aamu, yoh aki iniini isani barsiisuh isaaleh isa kesa jiraatuh. ²⁸Amaleh tentah ajooleh ch'arakoh isa kesa jiraad'ah, suniifi yoh isa d'igaane, jaweeni d'ak'amnah amaleh gaala isah cheera hind'akawinih dura isah. ²⁹Mala isani isah kah anamah d'ugah beechanu, barad'ah aka anamah t'uut'umah kah d'ugah mid'aasuh iniini d'aaleni.

Chapter 3

¹Ilaala fed'ih aka tamiiti tah Aabah ni nuuti kana, suniifi ajooleh Waak'a ah yed'anih nuh waamanu, nuuleni akah jira. Ishih tanaafi d'uniah ni nuh himbeechuh malyenani isaaleh himbeechuh. ²Jalooni, temtana nutih ajooleh Waak'a ati amaleh takah nutih hindiinye wunih nutih itaanu. Nutih himbeenya woh Kristoh ni d'ufuh nutih aka isah itaana, malyenani nutih isa d'egera akuma iniini jiru. ³Anamah t'uut'umah kah jenuma tana k'au, ufa k'uk'ulomsa akuma iniini k'uk'uloh ah.⁴Anamah t'uut'umah kah namseh mid'aasu wunih seera hik'amne mid'aasa. Malyenani namseh ni seerah muh. ⁵Isani himbeechani aka Kristoh nutih kananih suniini namseh teena nuh arah fuud'e. Amaleh isa kesa namseh hinjirtuh.⁶ Kah isa kesa jiru namseh himid'aasuh. Kah amaleh namseh mid'aasah ara jiru takah isa hind'egereh yoh takah isa himbaraneh.⁷Ajooleh, anamah ni isani hisosowina. kah d'ugah mid'aasu d'ugah k'awa, akuma kristoh ni d'ugaa.⁸ Kah namseh mid'aasu kah ekerah ati, malyenani ekerah ni duraatuh hah namseh mid'aasite. ishih tanaafi Gurbah Waak'a ah d'ufaniini, suniini dendee hujih ekerah d'ufeh yaka.⁹Anamah t'uut'umah kah Waak'a ini d'ale namseh himid'aasuh, malyenani beeyuh Waak'a ah isa kesa jirta. Malyenani dendee namseh himid'aasuh malyenani Waak'a kesa d'alate.¹⁰ Ishih tana kesa, ajooleh Waak'a afi ajooleh ekerah gidbaasani. Anamah t'uut'umah kah d'ugah himid'aasina kah Waak'a atimu you kah ebeleesa isah hifeene.¹¹Lukah ishintuni oduh nutih duraatuh d'engeenye wah rujumaani wilifeeneh, ¹²amoh aka Kaenih atimu kah ona ekerah isa isheente keh ebeleesa isah ijeesa.Maliifi isa ijeeseh? Malyenani hujih isah tah ekerah ati amaleh ebeleesah ni d'ugah k'awa.¹³Ebeleena kiyah, wih hiwalaalinah, woh d'uniah ani isani jibitu. ¹⁴Nutih himbeenya, hah duh kesa dawareh jireena kesa jira, malyenani nutih ebeleesa feena. Anamah t'uut'umah kah fed'ih ni isa kesa hinjire hinduu. ¹⁵Amaleh kah ebeleesa isah jibu, ijeeptuh. Amaleh isani himbeechani aka jireena mumeh hink'amne ijeeptuh kesa hamne.¹⁶Ishih tanaafi fed'ih barana, malyenani Kristoh ni nutih fi duh . Amaleh nutini jireena keena kanina gara ebeleena keena. ¹⁷Amoh kah mii d'uniah k'au, ebeleesa isah kah d'ipuh k'au ilaala amaleh ona isa k'ak'aritih ah hink'amne. Atami fed'ih Waak'a ah isa kesa jirta? ¹⁸Ajooleh tiyah, dubih ani yoh afaana niini nuh wiliini hefed'inah amoh tochih ani yoh d'ugah ani wili nuh fed'ah.¹⁹Ishih tanaafi hah barane aka nuti kah d'ugah ati, amaleh hih abdana ona teenani isa dura.²⁰ Malyenani woh ona teena nuh hid'oogina, Waak'a ini ona teena ara jira amaleh wunih t'uut'umah himbeeka. ²¹Jalooni woh ona teena nuh hid'oorgina, nutih jenuma k'amna Waak'a kesa.²² Amaleh wunih t'uut'umah tah nutih kad'anu isa arah d'ak'amna, malyenani seera isah ch'ak'amna amaleh mid'aasina wunih ila isah fed'achiiptu.²³Amaleh ishiintuni seera isaati, suniifi nutih mak'ah Gurbah isah Yeesuh Kristoh abdaneh amaleh nuti wili fed'ah akuma iniini seera isah nuuti kana. ²⁴Kah seera Waak'a ah kesa hafu, Waak'a ini isa kesa jira. Amaleh ishih tanaafi barane aka iniini nuh kesa hafa, hara iniini nuuti kaniifi.

Chapter 4

¹Ebeleeni, hara gudah hi abdatat'inah, amoh hara suh kesa ilaala odoh ishiini Waaka arah dupt'u, maalyenani rhaagoleh darah gudah duniah kesa jirtih.² Tanaafi himbaratana hara Waakah-hara t'ut'uma hibaratana tah aka Yeesuh Kristoh ni naafa kasah dufeeni odheesitu tah Waakah ti,³ amaleh hara t'ut'uma tah Yeesuh himbeena tah Waaka ah timu.Ishih tuh hara Kristoh dorgituh,tah isaani dufiih ishah degechana ,amaleh tumuh Duniah jirtuh.⁴Isaani kah Waakah ti, Ajooleh, amaleh hah hara suh damsatane,malyenani kah isah kesa jiruh suh guduni kawa ara kah Duniah kesa jiruh.⁵Hara tih suni tah Duniah ti,suniifi tah isaah dubatanu tah Duniah ati,amaleh Duniah leeni isaah chakapti. ⁶Nutih kah Waakah ti.Kah Waakah beekuh nuchakasah,kah Waakah himbeene nuchakasuh,Tanaafi hibeena hara dugaa afi hara darah.⁷Ebeleena,wuli nufeedah,malyenani feedi tah Waakah tih,amaleh nama t'ut'uma kah feedi kau dalchih Waakah ti amaleh Waakah beekah.⁸ Nama feedi hikamne Waakah hibeekuh,malyenani Waakah ni feedi.⁹Tanaafih Waakah ni feedi isah nuh degersiseh,suniifih Waakah ni Gurbah isah nutih ergeh duniah kesi suniini dendeena isa arah jireena dakamna .¹⁰ Ishih tuh feedi ,aka nutih Waaka feenumuh,amoh aka iniini nufedee,suniini Gurbah isah ergeh suniifi namseh teeni wilikaapsisah.¹¹Ebeleena,woh Waakah ni gudah akah nufeedeh,hah rugian nuamalt'e nutih kah wilifeeduh.¹² Inamah hijiruh kah Waakah dergeh.Woh nutih wilifeeneh,Waakah ni nukesa jirah,amaleh feed'i isah nugeechi.¹³ Tanaafi himbeena aka nutih isa kesa jiruh amaleh inileeni nuh kesa jirah,malyenani,iniini hah hara isah nuh kesa kaayeh. ¹⁴Amaleh nutileeni hah degereh amaleh kawih neh aka Aabah ni gurbah isah ergeh dufee jirachisoh Duniah itah.¹⁵Nama t'ut'uma kah Yeesuh ni gurbah Waakah gulibeuuh,Waakah ni isa kesa jirah,amaleh inileeni Waaka kesa jirah.¹⁶Amaleh habeene amaleh abd'ih gudah kanah fedi Waaka ni kau nuafih.Waaka ni feedi,amaleh kah fedi kesa jiruh Waaka kesa jira,amaleh Waaka ni isa kesa jira.¹⁷Tana kesa feedi teena hah kiteesaneh,suniiifih dendeena genuuma kamna guyah adawah,malyenani akuma iniini jiruh suh,nuleeni akumsuh jirah duniah tah kesi.¹⁸ Feedi kesa sodaah hijirt'uh.Amoh feedi d'ugaah sodah nuh ara fuutih,malyenani sod'ah adawih kabdih amoh kah sodaah kau takah feedi isah hikitoone.¹⁹Hifeenah,malyenani Waaka ni dursah nufedeh.²⁰ Woh anamah tokoh akah dubate,'ana Waaka feeda' amoh iniini abelesa isah jibeh, ini falkah.Malyeenan kah abileesi isah hifene kah inin dargu dendee Waaka hifedu kah inni tah kah hidergini.²¹ Amaleh seerih tah Waaka ara dakamne,suniifi kah Waaka feedu dursah ableesisah feedu.

Chapter 5

²¹Tantah himbeenya gurbah Waaka hadufe amaleh nubarsiiseh ,akiini kah dug'ah,amileh nutih isa kesa jirah isa kah dugah, Yeesuh Kristoh. Inileena Waaka dug'ah amaleh fayah durdur ah tih .²⁰ Ajooleeh, talagan ufigada.¹Anamah t'ut'umah kah Yeesuh akini Kristoh abdih arakau ajoleh Waak'a ati. Suniifi kah isiifed'u akih aaba isiierugu ajoleh Waaka tih.²Tahnafi himbena akinut'i ajoleh Waaka feed'u,malnutih Waaka fenuh amaleh seerih isiisah kawana. ³Kah isiifeed'u seerah isiisah kawatah amaleh seerah isiisah jaweena hinkatuh.⁴Anamat'ut'uma kah dalchi Waaka duniah dasahta,amaleh tun jenuum duniah dabsata,abdi tena. ⁵ Onii kah duniah dabsat'u? Kah abdi kau aka Yeesuh ni gurbah Waakah.⁶Iniku kah bisaa nifi diiga dufe, amaleh bisaa nifi diigi chalamuh,amoh bisaa nifi diigi.⁷Kawih seedi isiih odesihte:Hara,bisaa nifi diigi.⁸ Isahn seeden akit'okochi hulidakawan.⁹Mala nut'i kawih anamah diefat'u,kawih Waaka guduyo. Duda Waaka tanah; akini gurbah isah abdi irah kauh. ¹⁰Kah abdi gurba Waaka ara kau kawih isikejirti.Kah Waaka hiabdane hafalki isitoche,malyenani abdi kawih ara hi kau aka Waaka ini d'ud'a gurbah isah nutih odeeseni.¹¹Kawih Waaka tanah-aka Waaka ni fayah durdur nutakane amaleh jireena tuh gurbah kesijritu. ¹²Amileh kah gurbah Waaka abdat'u fayah durdur kawah,kah gurba Waaka hiabdane fayah durdur hinkau.¹³Wankah ha isahni bareese, akiisan fayah durdur kadan,isahn kah gurbah Waaka abdat'u. ¹⁴Amaleh t'unh jenuum nut'i kanuh, Suniifi huni wolbah tah nutih kadanu Waakin nudagea. ¹⁵Tanaani hunih wolbah tanut'i abdi'an Waaka kadanuh Waakin nut'ikanah.¹⁶woh nama toko abilesi isa kah namseh midasuh derguh , namseh ta lubuan hintane wa Waaka kadat'u amaleh ,Waakin jiren it'ikana.Isaati hima isaan kah namsenh teesani lubuh tih hijena hijirta tah lubuh dalt'i, lubuh wamada hiyene. ¹⁷Wuni dugah tana namseh-amoh namseh hijirtih tah lubuuh hikamne.¹⁸Himbeena aka kah dalchi Waaka namseh himidasine.Amoh kah dalchi Waaka ufigada, amileh anamah hama'hn isihhiyaku.¹⁹ Himbeenya nut'i kah Waaka t'i, amileh duniah jawen ekerah jaljirt'i.

2 John

Chapter 1

¹Gar maangutoh, gari haada afi ajooleh isah taani gudah fed'uh, amoh ani ch'alaamuh, amoh ajooleh t'uut'umah, tah dugah beechuh. ²Suniifi dugah, nuh kesah jirtih dugah duridurih atih. ³Dada, naasuh ah afi nagen nutini njirti tah garih Waak'a atih d'uptub Yeesuh Kristoh,kah gurbah aaba,kah dugumatifi feedia.⁴Ani gudah gamadah mala ani ajooleh tenteh dugah kesa yaatu d'erge, aki nutiini seera gara Aabah d'akamnuh. ⁵Amaleh ayah sih k'ad'ad'ah, wunih hareechih sitiini hinbareesu, amoh tah nutiini dursah beeyuh wiliinu fedah, fed'ih Waak'a kesa nuh yaa yoh seera isah. ⁶Amaleh, fed'ih isah taani, aki fed'ih seera isah nuh yaah. T'uleh seerah isaht'i, isanleh akumsah degechanu dursahyu,akiisan ishi kesih yatanu.⁷Malyenani anamah d'ara gudah hah d'uniah kesa gidi yaani, kah Yeesuh Kristoh isah naafa d'ufu hinabdane. K'uuni kah d'araati amaleh kah Kristoh hifeeni. ⁸Naafa kesaani ufugad'adah, tah isahn kamdani isahmbira himbet'ini,suni yoyah tesahni dakadani.⁹Anamah t'uut'umah kah gudiini d'arfuni amoh kah barsiisa kristoh kesi hideemneh Waaka hinkau. Kah barsiisa kesi jiru aaba fih gurba kawa. ¹⁰Amaleh kah gara keesani d'ufe kah barsiisi Waak'a hink'amneh hind'iyeesifatina mini kesan kesi yoh hindubatinaani . ¹¹Malyenani kah dubatuni huji isah hamtuh gara jira.¹²Suniini wunih gudah k'awah, tah ani isaantih bareesa hinfeene, amoh gara kesaani dufaatih fed'a, tah dufe wiliini hasonyah suniini gamadah keena k'itah. ¹³Ajooleh ebeelesa ketih tah eebu k'abtuh wah oofuh sih gula d'amaani

3 John

Chapter 1

¹ Jars Gayo ghar fedhi dugha.²Namijelala wak sikadhad jidhu wonithuthuma akatin faya dansa dhakab onitente jirrsun.³Akumad'dah gamade Mali obboliski dufe dubi dhukumah has. ⁴Gamansu malsurijirt thaka indhakamne.⁵Namjelala dhirbu dansa ijemta khatin obboleaf kesumah dhirbu Wakah taini fedh iridhemtha. ⁶Amo ufigithibasane thubih hindegeuh kaan thuri mini Wakah akichole idhimthani safarisani kwa Wakah. ⁷Masu maakha,ithemane dhekane fundane munithuthumin ngarih anama ifah. ⁸Akusunih ,nufedhani dhiesani Panama akin khana, ili dhuu thegeeh hoji keeni akil dhuugah.⁹Ful Wakah akichole dhirbu wakin fedh amo woni baresum Diotrofe dhur idhemah fedh. ¹⁰Akusunih, honidhufu himoma thubih San khansa mdhasuh akinih huni anthu thubathu hirbikesanuh highama athineh munthesani,athuthi dhakathan obileseh,kadhiwi thithani hifedhani dhiesah somane kasah yaani.¹¹Hedhih,akasin muniathu amo hekesi dhansa khaakicholeah midhasuh kha Waakathi amo khadhubi dhasa waakah hidhengeree. ¹²Demetrio othesee khaaki chungaathi. nuuthi amodhuugah, amo dhuugah keenih khadugah thi.¹³Munigutha khawa kabaresa,amo hifedhu baresa ngarih kalamuah thewe wino.¹⁴Thuu ndergaah fedhah kwa thathana,wilithubanah ful kwa ful . ¹⁵Nangeeh akitokocha, jalah of singafathani kila jalah tokocha maakah khethih.

Jude

Chapter 1

¹Yuda eragahthu ghurumba wakah kahambilesi Yakobo dhenghi fedhi wakahthi ilalanu. ²Rehemahfi nahgeah nahku fedhi wanisahthi kahnudhahghi fedhi.³ Mahli aniakah mahre dhumbi wakih isahni bahreseh uniahni isanifi bahresefi onsahthi kahdhumbi Wahkah kahwathi onusi mahsu isahn kahnu isaharakeh sunithifia dheghi sili alahanai inthi kahnanu. ⁴Kwa sababu nahswehthifi dheghi.⁵Wahni inahmah San Misiri kehsah ghure rawothe dhahgi dhumbi Sah hedheghene isahni leseh. ⁶Malaika hoghi sahni hihodhofini Wanahni kah kahneh hidhe hidhe urengi kaher ghuya hukumuah athi engahni hukumiahni.⁷Akih wohri Sodomafi Gomora nahkuh worih olasahni fedhi nafah horodhuf ahri nahni nahse mdhasahni wahni isahni ghuweh hukumu abidha inthi. ⁸Kahne h thahirah wohneh dhagah akah oguhwah thamisule nahseah kahwahn dhumbi wakah hifedhanu dhahghi dhumbi wakah kawahnusule wahn fahkah arikah arikahahni mahli.⁹Mikaeli Malaika ghudhuyuh wakah eahrah wohli ghafathanu nahfi Muse ghuli amothi Mikaeli nahse fahlikah arikehne amoh waniyah Wahk Wahsitahlu. ¹⁰Amothi inahmahku miniisahni fahlukum dhufahini miniisahni hibernena miniisahni herbage miniisahni kehtheh thahisahni dhakahdhu. ¹¹Insahthi behkah her dhiribu kaiini hordho.¹²Inahmahkuh ghudhuyu fedhi thesahni kesah akuhsah fadhanu ufinyahchisahni cherufule hikahwahnu. ¹³Dhumesah mbisahni kahmner bubersi dhiwehni dhemahani mkah ghoghe akah midhahni hikahmne kah highi jahala chirahani hurusi mbisahni Manyah cheri sahni ghidhi bahsah urujile mbehberethe dhukahnu mahthi ghirah isahni ole kahyhami.¹⁴Enoko tholibesah kah Adam wahni dhumbathe wwkih inahmah ghudha wohldhewiah ghuyah in thewiuh inahmah inahmah thuthu horghi inmedhese. ¹⁵Ilah lahani nahse sahale ilahlahani dhaghi dhirumbhu wakah hihorodhume bah. ¹⁶Dhahghi ghughurnah kah fedhi nafisahni.¹⁷Hordhufani ufiolifudhahni dhedhiwe sohsohwah an amoh isahni kahwadha dhumbi Yesu Kristo. ¹⁸ Dhumbathe mahli dhurahnisu haldhubahthani ghari kehseni bahrith dhugah wahshe ghetheni dheghithini fedhe nafi sahni horudhufahni. ¹⁹lnahku dheghi gharaghara ghurahani fidhi omsahnithi dghiarijahjahni.²⁰Amoh isahni kahfidhi akisahn ohmsi ufithikahnithanu. ²¹Ski isahni wamathanu ufighath akin fedhi wakah rehema ghurumbah wakah egha kah uzima milele.²²Nuthu kahnuh fidhi dhirisaah dhasili kahwahni. ²³Kahdhu dheghi dhiw kahra ambhi Kedah yeahnu ghari dhighi dhiwiah onfidhi dherisisah wohah alam kahdhu nafahwoli.²⁴Thehthah isikah dheuisahni ghadhu hilahkisahn fedhikesahni kesah ghamadhi ghunyuah. ²⁵Ghari wakah chahla kah nughirashisu Yesu Kristo dhasuthi ghirisah ghirathu ghuniah dhedhesah jahwenah ghuyah thuthu gharsah jhirathu thetha ghuyah dhudhunuh kah nudhurijhirn Abah fahrasah.